SA burger kan nie ID bekom | Netwerk24
SA burger kan nie ID bekom
Deur Koos, Mpumalanga 09 November 2019 00:00
My huiswerker se kleindogter het nie ’n ID nie omdat haar ma sonder een is. Sy het nou al vele werkgeleenthede as gevolg daarvan misgeloop.
Ons spook nou al langer as ’n jaar om dit reg te stel – bloedtoetse (R2 100 uit my sak), geboorte-inskrywings, skoolrapporte, herhaalde besoeke aan binnelandse sake in ’n buurdorp, ensovoorts. Sonder sukses. Sy word tot satwordens toe aangesê om te wag op ’n oproep om vir ’n onderhoud ook nog te kom om die saak te finaliseer. ’n Burger van ons land sonder identiteit, sonder werk.
Ek kan al my hare uit my kop trek dat ons nie die aanvanklike aanbod van ’n amptenaar, R1 000 vir ’n ID, aangegryp het nie.
Meer oor: Mystem | Sa Burger | Briewe | Id